Forssan Palloseura

Forssan Palloseura (FPS, aiemmin FoPS) on vuonna 1931 perustettu forssalainen jääkiekkoseura, joka pelaa suomalaisen jääkiekon kolmanneksi korkeimmalla sarjatasolla, Suomi-sarja.

FPS on seuran virallinen lyhenne, FoPS on lehdistön keksimä lyhenne, joka otettiin yleisesti käyttöön, kun seura nousi SM-liigaan. FoPS-nimeä pitää yllä vuonna 1976 perustettu forssalaisesta juniorikiekkoilusta vastaava FoPS Juniorit.

FPS pelasi kaksi kautta SM-liigassa sen ensimmäisinä vuosina 1975–1977. Forssa on edelleen pienin paikkakunta, jossa on pelattu SM-liigaa.

 Historia 
Forssan Palloseura perustettiin vuonna 1931.

 Nousu SM-liigaan 
FPS pelasi keväällä 1972 Maakuntasarjassa. Koho-mailatehtaan Kari Aron ehdotuksesta Forssaan rakennettiin Suomen kuudes jäähalli, joka otettiin käyttöön joulukuussa 1971. Talkootyöllä rakennettu halli merkitsi forssalaiselle jääkiekolle merkittävää kehitysaskelta. FPS:aan samana vuonna pelaaja-valmentajaksi siirtynyt Alpo Suhonen on kertonut, että hallissa oli yleensä jää jo heinäkuussa, minkä ansiosta joukkue pääsi harjoittelemaan laadukkaasti ja muita joukkueita aikaisemmin. Suhosen mukaan FPS oli myös Suomen ensimmäisiä joukkueita, joka harjoitteli kahdesti päivässä. FPS nousi Suomensarjaan kauden 1971–1972 päätteeksi. Ratkaisuottelussa joukkue voitti Raumalla Säpin 6–4.

Ensimmäisellä Suomensarja-kaudellaan 1972–1973 FPS ylsi karsintoihin. Seuraavan kauden 1973–1974 päätteeksi joukkue nousi uuteen I-divisioonaan, jossa joukkuetta vahvistivat kokeneet maajoukkuepelaajat Jorma Valtonen ja Reijo Hakanen. Joukkueen runko koostui silti enimmäkseen forssalaisista pelaajista. FPS sijoittui I-divisioonan kaudella 1974–1975 Vaasan Sportin jälkeen toiseksi ja nousi toukokuussa 1975 perustettuun uuteen SM-liigaan. Reijo Hakanen voitti I-divisioonan pistepörssin 52 tehopisteellä. Seuraavilla sijoilla olivat FPS:n Pentti Nurminen (41 pistettä) ja Seppo Aaltonen (37).

Ensimmäiselle SM-liigakaudelleen 1975–1976 FoPS:aan siirtyi muun muassa Jokerien tähtipelaaja Timo Sutinen. FoPS asetti ennen kauden alkua tavoitteekseen suoran säilymisen ilman karsintoja, joka kuitenkin vaihdettiin kauden edetessä säilymiseen ylipäätään. Runkosarjassa FoPS sijoittui yhdeksänneksi eli toiseksi viimeiseksi takanaan Sport. Sarjapaikka varmistui karsintojen toiseksi viimeisellä kierroksella, jossa FPS voitti Oulun Kärpät 11–1.

Seuran junioritoiminta eriytettiin vuonna 1976, jolloin perustettiin Forssan Palloseuran Juniorit ry.

FoPS keräsi kaudella 1976–1977 yhden pisteen enemmän kuin edellisellä, mutta jäi silti runkosarjan viimeiseksi. Joukkue joutui jälleen karsintaan, jossa se hävisi ratkaisuottelun Kärpille pahasti vajaalukuisena 3–9 ja putosi SM-liigasta.

Forssa on edelleen pienin paikkakunta, jossa on pelattu SM-liigaa.

 Myöhemmät ajat 
pienois|FPS:n aiempi logo.
SM-liigasta putoamisen jälkeen Forssassa pohdittiin, pyritäänkö palaamaan liigaan, tyydytäänkö pelaamaan I-divisioonassa vai lopetetaanko toiminta kokonaan. Lopulta päätettiin yrittää paluuta takaisin pääsarjaan. Joukkue pysyi kaudeksi 1977–1978 hyvin kasassa ja lisäksi siihen nostettiin kevään 1977 B-nuorten Suomen-mestareita, kuten Veli Merta, Pekka Uusi-Hakimo, Petteri Aro ja Mika Helkearo. FoPS pelasi hyvän runkosarjan ja pääsi nousukarsintaan. Se olisi noussut SM-liigaan voitolla Rauman Lukosta mutta hävisi ja jäi pisteellä Jokerien taakse. Päävalmentaja Alpo Suhosen mukaan puheenjohtaja Matti Aaltonen oli ilmoittanut hänelle kesken ottelun, ettei seuralla ole edellytyksiä liiganousuun.

Ringette tuli FoPS:n lajivalikoimaan 1980-luvulla.

FPS pelasi vuodet 1978–2007 yhtäjaksoisesti I-divisioonassa ja sen seuraajassa Mestiksessä. Vuonna 1982 se voitti I-divisioonan mestaruuden. Vuonna 2007 FPS putosi Suomi-sarjaan, kun se jäi Mestis-karsintojen viimeiseksi. Seura oli ollut lähellä putoamista jo pari kautta aiemmin, mutta selvisi silloin karsintojen kautta.

FPS nousi kaudeksi 2020–2021 jääkiekkoliiton lisenssikomitean päätöksellä Mestikseen. Nousun myötä FPS solmi SM-liigan HPK:n kanssa sopimuksen urheilullisesta ja hallinnollisesta yhteistyöstä. Forssan jäähalliin rakennettiin Mestiksen vaatimukset täyttävä joustokaukalo. 

FPS ylsi kaudella 2021–2022 Mestiksen välieriin, mutta muuten se sijoittui sarjan häntäpäähän ja putosi Mestiksestä kauden 2023–2024 päätteeksi. Joukkue voitti runkosarjassa varsinaisella peliajalla vain viisi ottelua ja jäi selvästi viimeiseksi. Putoaminen Suomi-sarjaan sinetöityi karsintasarjan tappiolla Kajaanin Hokille voitoin 4–1.

 Kotihalli 

pienois|Forssan jäähalli
FPS pelaa kotiottelunsa Forssan jäähallissa, joka on valmistunut vuonna 1988. Hallin kapasiteetti on 3 000 katsojaa.

Forssan ensimmäinen jäähalli valmistui vuonna 1971. Se oli Suomen ensimmäisiä jäähalleja ja malliltaan ylipainehalli eli kuplahalli, joka oli valmistettu Forssan tehtaiden kutomossa kudotusta kankaasta. Kaukalo tehtiin hieman tavallista kapeammaksi ja lyhyemmäksi katsomotilojen lisäämiseksi ja saamiseksi lähelle jäätä. Hallissa oli 1 500 istuma- ja 2 500 seisomapaikkaa. Uusi jäähalli rakennettiin vanhan kuplahallin perustuksille.

 Nykyinen joukkue 

 Joukkueenjohto 
Päävalmentaja (väliaikainen)/Urheilupuolen asiantuntija: Rauli Raitanen 
Apuvalmentaja: Rauli Raitanen 
Apuvalmentaja: Harri Kohvakka 
Maalivahtivalmentaja: Antti Meriläinen 
Joukkueenjohtaja: Anssi Rantanen 
Joukkueenjohtaja/operatiivinen johtaja: Juha-Matti Vuorela 
Huoltaja: Hannu Jokinen 
Huoltaja: Jouni Salonen 
Fysioterapeutti: Mikko Pehkonen 
Puheenjohtaja: Joonas Laaksonen 

 Tunnettuja pelaajia 
 Jäädytetyt pelinumerot 
 8 – Jarkko Aaltonen
 11 – Kari Lindqvist
 15 – Mika Helkearo

 Joukkueessa pelanneet NHL- ja WHA-pelaajat 
200px|thumb|right|HIFK:ssa vähälle peliajalle jäänyt Niklas Bäckström pelasi lainalla FPS:n I-divisioonajoukkueessa pääosan kaudesta 1999–2000. Hän teki seuraavalla kaudella Saimaan Pallon paidassa läpimurtonsa SM-liigassa.
  Mike Boland
  Niklas Bäckström
  Reg Krezanski
  Antti Laaksonen
  Antti Miettinen
  Jussi Rynnäs

 I-divisioonassa/Mestiksessä palkitut 
KausiValintaVoittaja1985–1986Ensimmäinen tähdistökentällinen Ilkka Kares1986–1987Toinen tähdistökentällinen Ilkka Kares1988–1989Pistepörssin voittajaParas maalintekijä Mikko Laaksonen1989–1990Herrasmiespelaaja Mika HelkearoToinen tähdistökentällinen Jouni Vento1990–1991Herrasmiespelaaja Mika Helkearo1995–1996Pistepörssin voittajaParas maalintekijäTehopelaajaHerrasmiespelaaja Jarkko Aaltonen1996–1997Toinen tähdistökentällinen Olli LaaksonenTehopelaajaHerrasmiespelaajaToinen tähdistökentällinen Petri LehtonenToinen tähdistökentällinen Tommi Satosaari1997–1998Paras maalintekijä Jarkko AaltonenFair Play -joukkueForssan Palloseura1998–1999Herrasmiespelaaja Petri Lehtonen1999–2000Ensimmäinen tähdistökentällinen Niklas Bäckström2001–2002Toinen tähdistökentällinen Matti Raunio2005–2006Toinen tähdistökentällinen Janne JokilaVuoden tulokas Janne Kurikka2006–2007Fair Play -valmentaja Karri Kivi2020–2021Ensimmäinen tähdistökentällinen Paavo Tyni2021–2022Vuoden valmentaja (Raimo Määttänen -palkinto) Asko RantanenParas puolustaja (Jari Lippojoki -palkinto)Ensimmäinen tähdistökentällinen Paavo Tyni

 Valmentajat 2000-luvulla 

2000–2002  Pasi Arvonen
2002–2003  Pekka Laksola
2003–2004  Kai Rautio (17. marraskuuta 2004 asti)
2004  Pasi Vuorela (väliaikaisesti)
2004–2005  Timo Tuomi (27. marraskuuta 2004 alkaen)
2005–2006  Mikko Sokka
2006–2007  Karri Kivi
2007–2009  Timo Tuomi (19. maaliskuuta 2007 alkaen)

2009–2010  Marko Hätönen (17. helmikuuta 2010 asti)
2010  Timo Tuomi
2010–2012  Juha Tynkkynen
2012–2014  Kalle Honkonen
2014–2016  Santeri Immonen
2016–2023  Asko Rantanen
2023  Christer Nylund (11. joulukuuta 2023 asti)
2023–  Asko Rantanen (19. joulukuuta 2023 alkaen)

 Lähteet 

 Aiheesta muualla
 FPS:n kotisivut

Luokka:Suomalaiset jääkiekkoseurat
Luokka:Forssalaiset urheiluseurat
Luokka:Seulonnan keskeiset artikkelit
Luokka:Entiset suomalaiset jalkapalloseurat